
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 886 

21 Οκτωβρίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδαωτέας έκτασης (0,840 στρ.) στη θέση 
«Λουτρό» Περιφ. Δήμου Βιλλϊων Αττικής . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αλλαγή χρήσης γης του αγροτεμαχίου με αριθ. 1967 
του αναδασμού του αγροκτήματος Αγίου Αθανασίου 


του Ν. Δράμας, έκτασης 40 στρ. 2 

Χαρακτηρισμός δρόμου που συνδέει τον Δήμο Ιωλκού 
από το ύψος της Ανωμαλιάς με τη συνοικία Κουκου- 
ράβας της Κοιν. Μακρινίτσας Ν. Μαγνησίας, σαν κυ- 

ριώτερου κοινοτικού και μοναδικού . 3 

Τροποποίηση της υπ’ αριθ. 632/10.2.1995 απόφαση 
Νομ. Μαγνησίας με την προσθήκη παραγράφου που 
αφορά τον τρόπο δόμησης οικοπέδων με μικρό βάθος 
σε δρόμους όπου καθιερώθηκαν πρασιές στο εγκε¬ 
κριμένο ρυμοτομικό σχέδιο Βόλου, Ν. Μαγνησίας .. 4 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 09/ΔΑΣ/253 (1) 

Κήρυξη αναδαωτέας έκτασης (0,840 στρ.) στη θέση 
«Λουτρό» Περιφ. Δήμου Βιλλϊων Αττικής. 

Ο ΓΕΝ. ΓΡΑΜ/ΤΕΑΣ ΠΕΡΙΦ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 2503/97 «Διοίκηση οργάνωση 
στελέχωση Περιφέρειας». 


2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.» καιειδικότερα: α) του άρθρου 41, β) του άρ¬ 
θρου 38. 

4. Τις διαταγές του Υπουργείου Γεωργίας: α) 160417/ 
1180/ 8.7.1980 και β) 182447/3049/24.9.1980. 

5. Την 3151/17.7.1997 πρόταση του Δασαρχείου Αιγά¬ 
λεω και την σχετική έκθεση αυτοψίας από τις οποίες προ¬ 
κύπτει ότι η δασική βλάστηση καταστράφηκε από εκχέρ- 
σωση, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους ώστε ν’ αποκλεισθεί η διάθεσή του 
για άλλο προορισμό πλην δασικού, δασική έκταση 0,840 
στρ. που βρίσκεται στη θέση «Λουτρό» Περιφέρειας Δή¬ 
μου Βιλλϊων Νομαρχίας Δυτικής Αττικής που προσδιορίζε¬ 
ται από τα στοιχεία Α, Β, Γ, Δ, Α και έχει όρια: 

ΑΝΑΤΟΛΙΚΑ: Δασική έκταση 

ΔΥΤΙΚΑ: Δασική έκταση 

ΒΟΡΕΙΑ: Δρόμος 

ΝΟΤΙΑ: Δασική έκταση. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η καταστραφείσα δασική βλάστηση θα αποκατασταθεί με 
φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1997 

Ο Γενικός Γραμματέας 
ΝΙΚΟΛΑΟΣ ΜΙΧΑΛΟΠΟΥΛΟΣ 

Αριθ. ΤΠ-Π4054 (2) 

Αλλαγή χρήσης γης του αγροτεμαχίου με αριθ. 1967 του 

αναδασμού του αγροκτήματος Αγίου Αθανασίου του Ν. 

Δράμας, έκτασης 40 στρ. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του Ν. 1512/85 και ειδικότερα το άρθρο 
3, που αναφέρεται στη διαδικασία αλλαγής χρήσης δημο¬ 
σίων εκτάσεων. 

2. Τις θετικές γνωμοδοτήσεις των υπυρεσιών για την 
παραχώρηση. 

3. Την κατά πλειοψηφία θετική απόφαση με αρ. 1/97 
του Κοινοτικού Συμβουλίου της Κοινότητας του Αγίου 
Αθανασίου του Ν. Δράμας. 

4. Την ομόφωνη θετική απόφαση με αρ. 20/14.4.1997 
του Νομαρχιακού Συμβουλίου Δράμας. 

5. Την απόφαση προέγκρισης χωροθέτησης με αρ. 
πρωτ. 1065/11.7.1997 της Περιφέρειας Ανατολικής Μα¬ 
κεδονίας - Θράκης. 

6. Την απόφαση έγκρισης περιβαλλοντικών όρων της 


παραπάνω δραστηριότητας με αρ. πρωτ. ΤΠ-Π 3306/ 
21.8.1997 του Νομάρχη Δράμας. 

7. Το πρακτικό υπ’ αριθ. 67/23.9.1997 του συμβουλίου 
ΧΟΠ Νομού Δράμας, σύμφωνα με το οποίο το Συμβούλιο 
συμφωνεί με την αλλαγή χρήσης, αποφασίζουμε: 

Άρθρο 1. 

1. Εγκρίνουμε την αλλαγή χρήσης του υπ’ αριθ. 1967 
αγροτεμαχίου αναδασμού του αγροκτήματος Αγιου Αθα¬ 
νασίου του Νομού Δράμας, έκτασης 40 στρεμ., ιδιοκτη¬ 
σίας του Δημοσίου, σε χώρο εγκατάστασης βιομηχανίας 
εμποτισμού ξυλείας της Α.Ε. «ΒΙΟΜΗΧΑΝΙΑ ΕΠΕΞΕΡΓΑ¬ 
ΣΙΑΣ ΞΥΛΟΥ ΔΡΑΜΑΣ*». 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή μαζί με το σχετικό διάγραμμα να δη- 
μοσιευθεί στην Εφημερίδα της Κυβερνήσεως. 

Δράμα, 1 Οκτωβρίου 1997 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 

Αριθ. Τ.Κ. 2127 (3) 

Χαρακτηρισμός δρόμου που συνδέει χον Δήμο Ιωλκού από 
το ύψος της Ανωμαλιάς με τη συνοικία Κουκουράβας 
της Κοιν. Μακρινίτσας Ν. Μαγνησίας, σαν κυριώτερου 
κοινοτικού και μοναδικού. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Π.Δ/τος 24.5.1985 (ΦΕΚ 270 Δ’), 
δρόμηση εκτός σχεδίου και ειδικώτερα του άρθρου 1 παρ. 

2 . 

2. Την υπ’ αριθ. 73/97 απόφαση του Κοινοτικού Συμ¬ 
βουλίου Μακρινίτσας, με την οποία προτείνεται ο συγκε¬ 
κριμένος χαρακτηρισμός του δρόμου ως κυριώτερου κοι¬ 
νοτικού και μοναδικού. 

3. Την υπ’ αριθ. 17/4.9.1997 θέμα 6ο γνωμοδότηση 
του Συμβουλίου Χωροταξίας Οικισμού και Περιβάλλοντος 
Νομού Μαγνησίας. 

Και επειδή ο συγκεκριμένος δρόμος που συνδέει τον 
Δήμο Ιωλκού από το ύψος της Ανωμαλιάς με την συνοικία 
Κουκουράβα της Κοιν. Μακρινίτσας, είναι και κυριώτερος 
και μοναδικός, αποφασίζουμε: 

Χαρακτηρίζουμε το δρόμο που συνδέει τον Δήμο Ιωλ- 
κού από το ύψος της Ανωμαλιάς με την συνοικία Κουκου¬ 


ράβα του οικισμού Μακρινίτσας, ως κυριώτερου κοινοτι¬ 
κού και μοναδικού, όπως αυτός σημειώνεται με κόκκινο 
χρώμα στο διάγραμμα με κλίμακα 1:5000, που έχει θεω¬ 
ρηθεί από το Δ/ντή ΠΕΧΩΔΕ και αποτελεί αναπόσπαστο 
μέρος της απόφασης αυτής. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού της Κοινότητας 
Μακρινίτσας. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σης. 

Αμέσως μετά την δημοσίευση της παρούσης στην Εφη¬ 
μερίδα της Κυβερνήσεως, ακριβές αντίγραφο του δια¬ 
γράμματος που την συνοδεύει, θ’ αναρτηθεί στον πίνακα 
ανακοινώσεων του Τμήματος Κτηματολογίου και Τοπο- 
γραφικών Εφαρμογών του Νομού Μαγνησίας, στην οδό 
Ιωλκού 76 επί 1 δήμερον για να λάβουν γνώση οι ενδιαφε¬ 
ρόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 3 Οκτωβρίου 1997 
Ο Νομάρχης 

ΠΑΝΑΓΙΩΤΗΣ ΣΚΟΤΙΝΙΩΤΗΣ 

Αριθ. Τ.Κ.2261 < 4 ) 

Τροποποίηση της υπ’ αριθ. 632/10.2.1995 απόφαση 
Νομ. Μαγνησίας με την προσθήκη παραγράφου που 
αφορά τον τρόπο δόμησης οικοπέδων με μικρό βάθος 
οε δρόμους όπου καθιερώθηκαν πρασιές στο εγκεκρι¬ 
μένο ρυμοτομικό σχέδιο Βόλου, Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους» όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
με το Ν.Δ. 532/70. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του υπ’ αριθ. 183/86 Π.Δ/τος. 

5. το εγκεκριμένο ρυμοτομικό σχέδιο Βόλου. 

6. Την δυνατότητα καθορισμού διαγραμμάτων κάλυψης 
σύμφωνα με την παρ. 1 του άρθρου 8 του Ν. 1577/85 
(ΓΟΚ), όπως αυτή τροποποιήθηκε με το άρθρο 2 παρ. 3β 
του Ν. 1772/88. 

7. Την υπ’ αριθ. 1795/25.4.1994 απόφασή μας «περί 
τροποποιήσεως του εγκεκριμένου ρυμοτομικού σχεδίου 
Βόλου με την επιβολή στοών και τροποποίηση των όρων 
και περιορισμών δόμησης». 

8. Την υπ’ αριθ. 632/10.2.1995 απόφασή μας, με την 
οποία τροποποιήθηκε και συμπληρώθηκε η 1795/ 
25.4.1994 απόφασή μας. 


9. Την 188/97 απόφαση του Δημοτικού Συμβουλίου Βό¬ 
λου. 

10. Την υπ’ αριθ. 18/18.9.1997 θέμα 1 ο γνωμοδότηση 
του Συμβουλίου Χωροταξίας Οικισμού και Περιβάλλοντος 
Ν. Μαγνησίας, 

και επειδή, με τις πιο πάνω αποφάσεις, δεν αντιμετωπί¬ 
ζονται οι περιπτώσεις προσθηκών σε νομίμως υφιστάμενα 
κτίρια όπου καθορίσθηκαν οι πρασιές και για να αντιμετω- 
πισθούν αρχιτεκτονικά και στατικά προβλήματα στις καθ’ 
ύψος προσθήκες, αποφασίζουμε: 

Εγκρίνουμε την τροποποίηση της υπ’ αριθ. 632/ 
10.2.1995 απόφασή μας, με την εξής προσθήκη της πα¬ 
ραγράφου 3β στο κεφάλαιο των «ΓΕΝΙΚΩΝ ΔΙΑΤΑΞΕΩΝ», 
που αφορά τον τρόπο δόμησης οικοπέδων με μικρό βάθος 
σε δρόμους όπου καθιερώθηκαν πρασιές στο εγκεκρι¬ 
μένο ρυμοτομικό σχέδιο Βόλου και συγκεκριμένα: 

Γ. ΓΕΝΙΚΕΣ ΔΙΑΤΑΞΕΙΣ 

3β. Στις περιπτώσεις προσθηκών καθ’ ύψος, σε νομί¬ 
μως υφιστάμενα κτίρια, όπου έχει καθιερωθεί πρασιά, να 
επιτρέπεται η κατασκευή του ορόφου μέχρι και το περί¬ 
γραμμα του υφισταμένου κτιρίου, έστω και εάν το πλάτος 
της πρασιάς περιορίζεται μέχρι και μηδενισμού. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Δήμου Βόλου. 

Η απόφαση αυτή, να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σης. 

Βόλος, 2 Οκτωβρίου 1997 
Ο Νομάρχης 

ΠΑΝΑΓΙΩΤΗΣ ΣΚΟΤΙΝΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


